**"Testvértelepülési találkozó és Falunap Sopronnémetiben" című projekt (Sopronnémeti, 2024. július 6.)**

**Vendégek:** Egyrészt Kismácséd (Malá Mača) Szlovákiából, másrészt pedig az Ákosfalva (Acățari) községközponthoz tartozó Göcs (Găiești) falu Romániából. Az előzetes tervek szerint előbbi településről **10 fő felvidéki,** utóbbiról pedig **5 fő erdélyi vendég érkezik.**

**Projekt összefoglaló:** A 2024. július 6-án megvalósítandó „Testvértelepülési találkozó és Falunap Sopronnémetiben” elnevezésű határokon átnyúló programsorozat házigazdája a magyarországi Sopronnémeti, külhoni vendégei pedig a szlovákiai Kismácséd, valamint a romániai Ákosfalva (Göcs) községek. Előbbivel 2006-ban, utóbbival pedig 2016-ban született meg a hivatalos partnerségi dokumentum. A projekt célja, hogy az együttműködő nemzet évében egy olyan Kárpát-medencei magyarlakta községek közötti találkozót hívjon életre, melynek küldetése a kisalföldi, mátyusföldi és székelyföldi közösségek kapcsolatainak fejlesztése.

**Szakmai program:** A tervek szerint tartalmas falunapi programkínálat fogadja a testvértelepülési találkozó résztvevőit. A határon túli magyar vendégekkel együtt megélt, hamisítatlan vidéki hangulatot árasztó és a régi falusi világot megidéző "parasztolimpia", kulturális és (nép)művészeti produkciók, néptáncegyüttes, népdalkör és rábaközi hagyományőrzők műsora, erdélyi zenekar fellépése, kézművesség, gasztronómiai élmények, zenés-táncos talpalávaló és egyéb többgenerációs kísérő programok csábítják a minőségi szórakozás kedvelőit, a falu határában csordogáló Keszeg-ér pedig a vízi kalandok (kenuzás, vízibiciklizés) és a természet szerelmeseit várja.

